钦定古今图书集成/明伦汇编/氏族典/第401卷 > 《凌迪知万姓统谱》 > 杞子
## 钦定古今图书集成/明伦汇编/氏族典/第401卷 > 《凌迪知万姓统谱》 > 杞子

按《左传》，僖公三十年九月，晋侯、秦伯围郑。烛之武见
秦伯，秦伯悦，与郑人盟，使杞子、逢孙、杨孙戍之。三十
二年，杞子自郑使告于秦曰：“郑人使我掌其北门之
管，若潜师以来，国可得也。”秦师遂东。三十三年，秦师
及滑，郑商人弦高遇之，使遽告于郑。郑穆公使视客
馆，则束载、厉兵、秣马矣。使皇武子辞焉。杞子奔齐，逢
孙、杨孙奔宋。〈注〉三子，秦大夫。